recursal/SuperWikiNEXT-32B huggingface dataset:
**Sekolah Kebangsaan Chinchin** atau nama ringkasnya *SK Chinchin*, merupakan sebuah Sekolah kebangsaan yang terletak di Km 37 Jalan Chin Chin.

Pada 2009, Sekolah Kebangsaan Chinchin memiliki 132 pelajar lelaki dan 110 pelajar perempuan, menjadikan jumlah keseluruhan murid seramai 242 orang. Ia mempunyai seramai 20 orang guru.2009

Sejarah
-------

**Latar belakang Sekolah**

Sekolah Kebangsaan Chinchin yang ada sekarang mempunyai dua nama sebelum ini. Pertama, bangunan asal sekolah ini dikenali sebagai Sekolah Umum Chinchin yang telah dibina pada lebih kurang Tahun Masihi 1887 berhampiran Masjid Chinchin yang ada sekarang.

Bangunan kedua sekolah ini  dikenali sebagai Chinchin Vernacular School dibina pada tahun 1926. Ia merupakan sebuah bangunan bertingkat, berlantai papan dan beratap genting. Pada 28 Ogos 1960 sekolah ini telah mendapat bangunan tambahan dengan menempatkan empat buah bilik. Pada 27 Disember 1987 sebuah blok dua tingkat didirikan.

Pencapaian
----------

Alamat
------

Sekolah Kebangsaan Chinchin
Km 37 Jalan Chin Chin
77000, Jasin
Melaka, Malaysia
Telefon = 6065246578
Fax = 6065246578

Pautan luar
-----------

*
**Sekolah Kebangsaan Chedong Jaya** atau nama ringkasnya *SK Chedong Jaya*, merupakan sebuah Sekolah Kebangsaan yang terletak di Pekan Tajau. Pada awalnya sekolah ini menumpang di Sekolah Menengah Kebangsaan Seri Jengka pada tahun 2002 kerana bangunan sekolah belum diluluskan. Pada tahun 2003, sekolah ini mula beroperasi di bangunannya sendiri dengan jumlah guru seramai 13 orang dan pelajar 139 orang.
Pada tahun 2010, Sekolah Kebangsaan Chedong Jaya memiliki 92 pelajar lelaki dan 84 pelajar perempuan, menjadikan jumlah keseluruhan murid seramai 176 orang dan 21 orang guru. Pada tahun 2011 bilangan guru sekolah ini telah bertambah kepada 28 orang dengan 6 orang staff. Menjelang tahun 2012 pelajarnya bertambah kepada 194 orang dan 2013 kepada 203 orang. 

Pada tahun 2013, sekolah ini telah mencatat kejayaan paling cemerlang dalam peperiksaan UPSR apabila menduduki ranking ke 5 negeri Pahang (di belakang sekolah SISP) dengan memeperoleh 100% lulus dan GPS 1.34. Seramai 6 pelajar memperoleh 5A dan 4 orang memperoleh 4A1B. Subjek Sains mencatat sejarah tersendiri apabila mencatat 10 tahun berturut-turut lulus 100%.

Sekolah ini merupakan penerima anugerah New Deal (Tawaran baru Guru Besar)bagi tahun 2010,2011 dan 2012. Ia berada di kedudukan ranking ke 60/7697 (Band 1) pada 2011, 99/7697 (Band 1) pada 2012 dan 194/1969 pada 2013 (Band 1) di Malaysia. Dicalonkan sebagai sekolah berprestasi tinggi dan sekolah kluster kecemerlangan bagi sesi 2011 dan 2012. Moto sekolah "Membina Kecemerlangan Menyeluruh".

Sejarah
-------

Pencapaian
----------

UPSR 2010
Bil Calon : 27 orang
Bil lulus : 27 orang (100%)
GPS : 1.51
Bil 5A : 9 orang
Bil 4A 1B : 5 orang
Bil 4A 1C : 1 orang
Bil 3A 2B : 3 orang
Pencapaian UPSR 2011
Bil calon : 26 orang
Bil lulus : 24 orang (94%)
GPS : 1.74
Bil 5A : 2 orang
Bil 4A 1B : 7 orang
Bil 3A 2B : 3 orang
Pencapaian UPSR 2012
Bil calon : 25 orang
Bil lulus : 24 orang (96%)
GPS : 1.64
Bil 5A : 3 orang
Bil 4A 1B : 5 orang
Bil 3A 2B : 4 orang
Pencapaian UPSR 2013
Bil calon : 17 orang
Bil lulus : 17 orang (100%)
GPS : 1.34
Bil 5A : 6 orang
Bil 4A 1B : 4 orang
Bil 3A 2B : 3 orang
Bil 2A 3B : 2 orang
Ranking : Pahang (5) Maran (1) Zon Luit (1)

Alamat
------

Sekolah Kebangsaan Chedong Jaya
Pekan Tajau
Pahang, Malaysia
Telefon = 6094777262
Fax = 6094777262

Pautan luar
-----------

* Blog Sekolah Kebangsaan Chedong Jaya
Tanda semibrif dan rehat semibrif.
**Semibrif** atau **not penuh** dalam notasi muzik ialah satu not yang bersamaan atau berkekalan selama dua not separuh atau empat not suku.

Huraian
-------

Semibrif mempunyai not kepala dalam bentuk bujur berongga—seperti separuh not (atau *minim*)— tetapi tanpa nota batang (lihat rajah). Oleh kerana ia bersamaan dengan empat not suku, ia menduduki keseluruhan panjang ukuran dalam masa **4**  
**4**.

Nota lain ialah gandaan atau pecahan daripada semibrif. Sebagai contoh, not penuh berganda (*brif*) bertahan dua kali tempoh keseluruhan nota, not separuh bertahan setengah tempoh dan krocet ("not suku") bertahan satu perempat tempoh.

Simbol berkaitan ialah **rehat penuh** yang menandakan rehat untuk tempoh keseluruhan not. Seluruh rehat dilukis sebagai segi empat tepat yang diisi biasanya tergantung di bawah baris kedua dari bahagian atas staf muzik, walaupun kadang-kadang boleh diletakkan di bawah baris yang berbeza (atau garis lejar) dalam rangkap polifonik, atau apabila dua instrumen atau vokalis ditulis pada satu staf.

Keseluruhan nota juga boleh digunakan untuk menandakan keseluruhan ukuran dalam muzik irama bebas, seperti lagu Anglican, tanpa mengira masa ukuran.

Sejarah
-------

Seluruh simbol not pertama kali ditemui dalam notasi muzik dari akhir abad ke-13 (Morehen and Rastall 2001). Ia berasal daripada not bulat tanpa batang *semibrevis*code: la is deprecated  daripada notasi mensural, oleh itu, asal nama Inggeris (semibrif).

Rujukan
-------

* Morehen, John, dan Richard Rastall. 2001. "Semibreve". *The New Grove Dictionary of Music and Musicians*, edisi kedua, disunting oleh Stanley Sadie dan John Tyrrell. London: Penerbit Macmillan.
**Marcha Real (Mac Diraja)** adalah lagu kebangsaan Sepanyol. Ia merupakan satu daripada beberapa lagu kebangsaan yang tidak mempunyai lirik rasmi.

*Marcha Real* adalah lagu yang agak tua di Eropah. Asal-usulnya tidak diketahui. Ia telah disebut di dalam dokumen *"Libro de Ordenanza de los toques militares de la Infantería Española"*, sebuah buku panduan meniup trompet untuk membunyikan isyarat-isyarat (bugle calls) karangan Manuel de Espinosa. Dalam buku ini, lagu *Marcha Real* diberi nama '*Marcha Granadera*' (Muzik Perbarisan Granadiers) tetapi tidak pula diberitahu siapa yang menggubahnya.

Pada tahun 1770, Raja Carlos II menitahkan bahawa lagu '*Marcha Granadera*' didendangkan di upacara-upacara awam dan istiadat. Lama-kelamaan rakyat Sepanyol menganggap lagu tersebut sebagai lagu kebangsaan mereka dan menggelarnya *Marcha Real* atau Muzik Diraja kerana ia sering diperdengarkan apabila Raja atau ahli keluarganya hadir.

Pada pemerintahan Republik Sepanyol Kedua (1931-1939), lagu *Himno de Riego* telah menggantikan lagu *Marcha Real* yang dianggap mengagungkan sistem diraja. Namun Franciso Franco mengembalikan *Marcha Real* setelah berakhirnya Perang Saudara Sepanyol (1936-1939).

Selepas kematian Franco pada tahun 1975, Marcha Real kekal menjadi lagu kebangsaan Sepanyol dengan lirik yang digunakan dimansuhkan. Alasan di sebalik pemansuhan lirik lagu Marcha Real kerana ia mengandungi unsur fasis dan terlalu bersemangat kebangsaan. Hari ini, Marcha Real merupakan salah satu daripada tiga lagu kebangsaan di dunia yang tidak mempunyai sebarang lirik.

Lirik
-----

¡Viva España! Alzad los brazos, hijos  

del pueblo español, que vuelve a resurgir.  

  

Gloria a la Patria que supo seguir,  

sobre el azul del mar, el caminar del sol.!  

  

¡Triunfa España! Los yugos y las flechas  

cantan al compás del himno de la fe.  

  

Juntos con ellos cantemos de pie  

la vida nueva y fuerte del trabajo y paz.  

  

¡Viva España! Alzad los brazos, hijos  

del pueblo español, que vuelve a resurgir.  

  

Gloria a la Patria que supo seguir,  

sobre el azul del mar, el caminar del sol.

Dirgahayu Sepanyol! Julanglah tangan-tanganmu wahai anak-anak  

Bangsa Sepanyol yang umpama dilahirkan semula.  

  

Gemilanglah kepada ibu pertiwi kita yang lagi mengetahui  

Soal lautan biru dan arah mentari terbenam  

  

Jayalah, Sepanyol! Kuk dan juga anak panah  

Turut menyanyikan irama kepada lagu yang penuh keyakinan  

  

Mari berdiri dan menyanyi bersamanya  

Untuk kehidupan kerja dan keamanan yang baru lagi kukuh  

  

Dirgahayu Sepanyol! Julanglah tangan-tanganmu wahai anak-anak  

Bangsa Sepanyol yang umpama dilahirkan semula.  

  

Gemilanglah kepada ibu pertiwi kita yang lagi mengetahui  

Soal lautan biru dan arah mentari terbenam

Pautan luar
-----------

* Marcha Real dalam format MP3 (Sumber: Himnonacional.org)
**Sinopsis:**
Arun mempunyai dua orang isteri iaitu Maria dan Sofea. Hasil perkahwinan dengan mereka, dia memperoleh sepasang cahaya mata dari kedua-dua isterinya yang kini sudahpun menginjak remaja. Maria (anak: Sara dan Johan) selaku isteri tua tidak mengetahui dirinya dimadukan, memiliki sebuah butik. Bagaimanapun Sofea (anak: Mona dan Norman) tahu statusnya sebagai isteri kedua namun tidak pernah mengetahui siapakah madunya pula memiliki sebuah Spa.

Arun menyimpan rahsia ini lebih 20 tahun dan bijak membahagikan masa antara Maria dan Sofea. Siang selepas waktu pejabat dia pergi ke rumah Sofea dan malam barulah dia pulang ke rumah Maria. Dalam bulan puasa, Arun akan bersahur seawalnya bersama famili Maria dan selepas itu menggunakan alasan untuk berqiamulail untuk bersahur bersama Sofea dan anak-anak. 

Tanpa pengetahuan anak masing-masing, Norman dan Sara mula berkawan rapat dan Johan dan Mona juga hampir keluar dating bersama. Suasana lucu dan janggal mula berlaku, apabila Norman dan Mona terjumpa ayah mereka ketika bersama famili Maria. Norman dan Mona mula menjauhi Johan dan Sara dan ini menyebabkan Johan dan Sara cuba berdepan dengan Norman dan Mona. Namun, mereka tidak sampai hati untuk memberitahu Johan dan Sara. Tapi telah merencana satu plot untuk mengenakan ayah mereka, sehingga Arun sendiri bercerita hal sebenar kepada Johan dan Sara.

Di samping itu, Kak Com yang pernah ditinggalkan suami untuk perempuan yang lebih muda telah berusaha memberitahu Sofea dan Maria. 
Bagaimanakah reaksi anak-anak dan isteri-isteri Arun bila mengetahui perkara ini?

  

**Pelakon utama:**   

Jalil Hamid: Arun  

Aida Khaleda: Maria  

Rozita Che Wan: Sofea  

Rizal: Johan  

Intan Ladyana: Sara  

Raja Farah: Mona  

Kamal Adli: Norman  

Maimon Mutalib : Kak Com  

**Penampilan Istimewa:**  

Zaibo: Mail  

Nora Danish: Nora
**Tan Sri Datuk Seri Panglima Haji Mohd Bakri bin Mohd Zinin** merupakan bekas Timbalan Ketua Polis Negara.

Tan Sri Datuk Seri Panglima Haji Mohd Bakri bin Mohd Zinin (lahir 7 September 1954 di Sabah) dilantik sebagai Timbalan Ketua Polis Negara pada 17 Mei 2013. Perlantikan tersebut bagi menggantikan Tan Sri Khalid Abu Bakar yang dinaikkan pangkat kepada Ketua Polis Negara pada tarikh yang sama.

Kelulusan
---------

Bakri yang berasal dari Beaufort, Sabah (tetapi dibesarkan di Penampang) memiliki Diploma Sains Kepolisan Universiti Kebangsaan Malaysia (UKM), memulakan perkhidmatan dalam polis pada 6 November 1976 sebagai Inspektor Percubaan.

Khidmat dalam PDRM
------------------

Beliau pernah berkhidmat sebagai Ketua Polis Daerah Kudat, Ketua Polis Daerah Sandakan, Timbalan Ketua Polis Daerah Kota Kinabalu, Timbalan Ketua Polis Daerah Seremban, Ketua Polis Daerah Lahad Datu, Ketua Polis Daerah Cheras dan Ketua Polis Daerah Dang Wangi.

Bakri juga pernah berkhidmat sebagai Penolong Pengarah Unit Risikan Jenayah D4 Jabatan Siasatan Jenayah Bukit Aman sebelum dilantik sebagai Ketua Jabatan Siasatan Jenayah Sabah pada 2003 dan dua tahun kemudian dilantik sebagai Timbalan Pesuruhjaya Polis Sabah.

Pada 2006, beliau dilantik sebagai Timbalan Pengarah (Risikan/Operasi) Jabatan Siasatan Jenayah Narkotik Bukit Aman dan menjadi pengarahnya setahun kemudian. Pada 2008 beliau dilantik sebagai Pengarah Jabatan Siasatan Jenayah Bukit Aman.

Beliau masih terus berkhidmat di PDRM sehingga kini.

Anugerah
--------

Pada 2 Februari 2009, Yang di-Pertuan Agong,Sultan Mizan Zainal Abidin mengurniakan Darjah Seri Mahkota Wilayah yang membawa gelaran Datuk Seri kepada beliau dan Datin Seri kepada isteri beliau, Puan Sri Datin Seri Rohayah binti Sir. Datuk Seri Panglima Haji Yassin di Istana Negara.Beliau merupakan antara 274 penerima Darjah Kebesaran, Bintang dan Pingat sempena Hari Wilayah Persekutuan ke-35.

Rujukan
-------

Pautan luar
-----------

* DATUK SERI MOHD BAKRI ZININ



1. ↑  "Mohd. Bakri bersara hari ini  
Utusan Malaysia online  
Oleh NORHIDAYU MOHD. HASSAN". Diarkibkan daripada yang asal pada 2018-01-15. Dicapai pada 2018-01-14.
Dato' **Mohammad Farid Ariffin** (lahir 21 Oktober 1942) merupakan pengasas dan Presiden Majlis Kanser Nasional (MAKNA), sebuah agensi yang diwujudkan bagi membantu pesakit kanser.

Biografi
--------

Dilahirkan di Kuala Nerang, Kedah, beliau menerima pendidikan awal di Alor Setar, Baling dan Kulim. Mempunyai Diploma dalam pendidikan di Institut Bahasa Kuala Lumpur pada tahun 1963. Kemudian beliau meneruskan pengajian di peringkat Ijazah Sarjana Muda Sains Kemasyarakatan pada tahun 1973 di Universiti Sains Malaysia.

Kemudian beliau melanjutkan pengajian ke Lincoln's Inn, London dalam bidang Ijazah Undang-undang dan kembali ke Malaysia untuk memulakan kerjaya sebagai peguam melalui firmanya sendiri iaitu Farid Ariffin & Associates. Beliau juga bergiat aktif dalam politik dan pernah menjawat jawatan Timbalan Menteri Kewangan dan Timbalan Menteri Kesihatan dari 1987 hingga 1995. Beliau menubuhkan Majlis Kanser Nasional (MAKNA) pada 1994 berdasarkan dari pengalamannya sendiri apabila anak lelakinya yang bertarung dengan leukemia, yang membuatnya menyedari bahawa pesakit tidak mempunyai peluang untuk meneruskan rawatan jika mereka tidak mampu melakukan rawatan.

Beliau dianugerahkan Tokoh Kanser Negara pada 2014 oleh Universiti Putra Malaysia.

Rujukan
-------

1. 1 2 3  Dato' Mohammad Farid Ariffin: Tokoh Alumni 2000 Universiti Sains Malaysia. Dicapai pada 10 Julai 2015.
2. ↑  Working hard for a meaningful cause *The Star Online* (22 Jun 2015). Dicapai pada 10 Julai 2015.
3. ↑  Amida Abdulhamid (2001). Dato' Mohd Farid Ariffin tubuhkan MAKNA untuk bantu peaksit kanser Google Books. Dicapai pada 10 Julai 2013.
4. ↑  Mohd Farid Ariffin dianugerahkan Tokoh Kanser Negara 2014 *Utusan Malaysia* (12 Mei 2014). Dicapai pada 12 Mei 2014. — melalui laman web rasmi MAKNA.

Pautan luar
-----------

* Laman web rasmi
Hidangan sarapan pagi Palestin dengan pita, hummus, dan labaneh. Labaneh ialah keju berkrim warna putih yang diselaputi minyak zaitun.
**Masakan Palestin** (Jawi: ‏**ماسقن ڤلسطين**‎code: ms is deprecated ‎) terdiri daripada makanan daripada ataupun lazim dimakan oleh orang Palestin – yang termasuk mereka yang tinggal di wilayah-wilayah Palestin, Israel, Jordan, kem pelarian orang palestin di negara-negara jiran dan juga diaspora Palestin. Masakan ini merupakan penyerapan budaya-budaya peradaban yang menduduki wilayah Palestin, khususnya semasa dan selepas era pengislaman bermula dengan penakalukan oleh Kekhalifahan Umaiyah, diikuti Kekhalifahan Abbasiyah yang dipengaruhi kuat oleh budaya orang Farsi, dan berakhir dengan pengaruh kuat masakan Turki, ekoran daripada kedatangan Empayar Uthmaniyah. Masakan ini agak sama dengan masakan Levant yang lain, termasuk masakan Lebanon, masakan Syria, masakan Israel dan juga masakan Jordan.

Cara-cara memasak berbeza mengikut rantau dan setiap gaya masakan serta ramuan yang digunakan secara amnya bergantung kepada iklim dan tempat, serta tradisi yang diamalkan. Nasi dan variasi *kibbee* sering dijumpai di Galilee. Tebing Barat lazimnya memperlihatkan makan yang lebih berat dengan penggunaan roti tabun *(taboon bread)*, nasi dan daging, sementara mereka yang tinggal dipsisiran pantai lazimnya memakan ikan, makan laut lain, dan lentil atau kacang. Penduduk Gaza pula suka memakan cili. Hidangan lazimnya dimakan di rumah, namun demikian amalan makan luar sudah meningkat khususnya dengan majlis-majlis keraian yang memperlihatkan makanan ringan seperti salad, roti cicah dan daging cucuk (seakan-akan sate) dihidangkan.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Dato' **Yusof Jusoh** merupakan seorang usahawan bumiputera Malaysia yang aktif dalam bidang pembinaan, pembangunan hartanah dan pengeluaran IBS (Industrialized Building System) di Malaysia.

Kerjaya
-------

Sila refer 

### *Industrialized Building System*

Industrialized Building System (IBS) ialah satu mekanisme pembangunan dimana komponen-komponen pembinaan dibina di dalam kawalan persekitaran, dan akan dipasang siap di tapak pembinaan. Antara projek-projek IBS yang telah dijalankan oleh Proven Holding ialah Projek Generasi Kedua Felda Palong, Negeri Sembilan dan Projek pangsapuri pelajar dan blok kedai pejabat di UniCiti Alam, Padang Besar, Perlis. Selain dari projek nasional, Proven Holding dibawah kepimpinan Dato' Yusof Jusoh telah berjaya menyiapkan satu projek pembangunan pusat membeli belah Titanium Square di Jakarta dan pangsapuri di Tangerang, Indonesia.

### Program CEO@Faculty

Dato' Yusof Jusoh merupakan salah seorang pegawai eksekutif yang telah terpilih oleh Kementerian Pendidikan Tinggi Malaysia untuk terlibat dalam program CEO@Faculty ini. Program ini bermatlamat mewujudkan jaringan kerjasama antara industri dan universiti di Malaysia dalam bidang keusahawan, pentadbiran dan penyelidikan. Dato' Yusof dilantik sebagai Professor Adjun oleh Universiti Malaysia Perlis, dan telah dijemput untuk memberi ceramah dan menganjurkan bengkel IBS untuk pelajar-pelajar UniMAP.

Kehidupan peribadi
------------------

Dato' Yusof berkahwin dengan Datin Aishah Jelaini dan dikurniakan 2 orang anak, Intan Sofinas Yusof dan Vivy Sofinas Yusof. Vivy Yusof merupakan seorang usahawan muda yang berjaya di Malaysia. Beliau merupakan pengasas bersama Syarikat FashionValet.com, sebuah syarikat e-dagang yang menawarkan pelbagai label popular eksklusif di Asia dalam laman sesawang atas talian .

Rujukan
-------

1. ↑  Retrieved 05/02/2018 Kerjasama dua negara
2. ↑  Pembangunan Kampus Uniciti Alam UniMAP Tarik Minat Politeknik

Pautan luar
-----------

1. Retrieved 05/02/2018
2. Laman Sesawang Kementerian Pendidikan Tinggi Malaysia,  Retrieved 05/02/2018
3. Laman Sesawang Program CEO@Faculty,  Retrieved 05/02/2018
4. Dato' Yusof Jusoh, CEO@Faculty,  Retrieved 05/02/2018
5. UniMAP anjurkan Bengkel IBS ,  Retrieved 05/02/2018
Rencana ini ialah mengenai sebuah syarikat.  Untuk pengasasnya, sila lihat Yusuf Taiyoob.

**Yusuf Taiyoob Sdn. Bhd.**, juga dikenali sebagai **YuTa** ialah sebuah syarikat pengeluar produk makanan Malaysia yang beribu pejabat di Lebuh Farquhar, George Town, Pulau Pinang. Syarikat ini terkenal di peringkat tempatan dan antarabangsa sebagai pengimport dan pengedar terkemuka buah-buahan kering dan kacang, kutma, ramuan roti, rempah, kacang dan banyak bahan makanan dan produk pengguna lain. Syarikat ini diasaskan pada 1988 oleh Yusuf Taiyoob.

Sejarah
-------

Yusuf Taiyoob Sdn. Bhd. diasaskan pada 1988 oleh Yusuf Taiyoob. Syarikat ini mempunyai kemudahan penyimpanan dan pengedaran moden yang terletak di tanah besar di Bukit Minyak, Pulau Pinang yang menampung 7,000 tan metrik dalam penyimpanan sejuk dan 2,000 metrik dalam simpanan ambien untuk semua jenis makanan dan bukan makanan. Kemudahan ini berfungsi sebagai rangkaian pengedaran untuk Malaysia dan negara-negara ASEAN yang berdekatan.

Produk
------

* Kacang dan biji benih
* Rempah
* Kurma
* Sabun Herba
* Jus buah-buahan
* Cuka

Rujukan
-------

1. ↑  "From perfume seller to King Of Dates". *www.thestaronline.com.my*. Dicapai pada 6 Jun 2016.
2. ↑  "Yusuf Taiyoob: About us". *www.yuta.com*. Diarkibkan daripada yang asal pada 2019-07-16. Dicapai pada 6 Jun 2016.
3. 1 2 3 4 5 6  "Yusuf Taiyoob: Products". *www.yuta.com*. Dicapai pada 6 Jun 2016.

Pautan luar
-----------

* Laman web rasmi
Pendahuluan
-----------

Yusuf ibn Tashfin (1061–1106M) Arab: **يوسف بن تاشفين**code: ar is deprecated  atau **يوسف بن تشفين**code: ar is deprecated ) adalah penguasa Al-Murabitun Barbar di Afrika Utara dan Al-Andalusia. Beliau mungkin adalah sepupu atau anak saudara kepada Abu Bakar bin Umar, pengasas Dinasti Al-Murabitun, dan berkahwin dengan Zainab An-Nafzawiyat, bekas isteri Abu Bakar. Beliau menyatukan semua daerah Islam di Semenanjung Iberia (sekarang Sepanyol dan Portugal) bersama Kerajaan Maghribi Murabitun (sek. 1090M), setelah beliau dipanggil kembali ke Al-Andalusia oleh penguasa Muslim di sana, demi mempertahankan Al-Andalusia dari serangan kerajaan-kerajaan Kristian khususnya Alfonso VI.

Yusuf juga merupakan salah seorang pengasas Marrakesh (Arab *Murakush*, merupakan asal kata Morocco). Kota ini tempatnya dipilih dan diawali oleh Abu Bakar bin Umar pada 1070M, namun awal 1071M beliau menuju keSahara untuk meredakan pemberontakan yang berlaku di sana. Marrakesh diselesaikan oleh Yusuf, yang kemudian menjadikannya ibu negara Al-Murabitun. Sebelumnya orang-orang Murabitun merupakan pengembara padang pasir, dan pendirian kota ini menandai mereka telah menetap dan mengikuti cara hidup bandar.

Menurut buku karangan Abd Allah di abad ke-14 *"Roudh el-Kartas"* dan terjemahan Perancisnya oleh A. Beaumier, Yusuf adalah orang yang "berkulit coklat, tinggi sedang, kurus, sedikit berjanggut, bersuara lembut, bermata hitam, berhidung rajawali, rambut ala Nabi Muhammad, yakni berambut panjang tumbuh hingga ke telinganya, alisnya bergabung, berambut ikal.

Latar Belakang
--------------

Senarai Rujukan
---------------

* Ibn Idhari, *Al-bayan al-mughrib* Part III, annotated Spanish translation by A. Huici Miranda, Valencia, 1963.
* N. Levtzion & J.F.P. Hopkins, *Corpus of early Arabic sources for West African history*, Cambridge University Press, 1981, ISBN 0-521-22422-5 (reprint: Markus Wiener, Princeton, 2000, ISBN 1-55876-241-8). Contains English translations of extracts from medieval works dealing with the Almoravids; the selections cover some (but not all) of the information above.
* E. A. Freeman, *History and Conquests of the Saracens*, (Oxford, 1856)
* Codera, *Decadencia y desaparicion de los Almoravides en España* (1889)

Nota Kaki
---------
**Mat Despatch** merupakan sebuah siri komedi yang disiarkan di TV1 selama lima musim dari tahun 1998 hingga 2002. Ia merupakan siri komedi yang popular dan dibarisi oleh pelakon-pelakon muda ketika itu yang kini sebahagian daripada pelawak terkenal negara selain beberapa daripada mereka beralih kerjaya ke bidang filem dan drama. Siri TV ini diarahkan oleh Rashid Sibir dan diterbitkan oleh Opera Klasik.

Sinopsis
--------

Siri ii mengisahkan lima orang gadis lakonan Raja Azura, Sharifah Shahirah, Amyza Aznan, Enot dan Azza Elite yang mendapat kerja di satu tempat iaitu sebuah syarikat penghantaran surat/mel ekspres ketika zaman kegawatan ekonomi pada 1998. Tanpa memilih kerja, mereka bekerja di syarikat itu yang dimonopoli oleh kaum lelaki. Di tempat itu mereka bertemu sekumpulan pekerja lelaki yang akhirnya menjadi kawan-kawan mereka. Elaina Johari (Raja Azura), seorang gadis tomboy yang memendam perasaan terhadap Azlan (Ijoy Azhari) tetapi Azlan menyukai rakaannya Nur (Melissa Saila). Dalam masa yang sama Elaina disukai oleh Aidil (Rusdi Ramli), tetapi duda pemalu itu bertepuk sebelah tangan. Setelah berulang kali mencuba , akhirnya Aidil berputus asa dan meninggalkan Elaina.

Impak
-----

Di penghujung dekad 90an, siri TV ini mencatat rating yang tinggi setiap minggu hingga bertahan selama lima tahun. Ia banyak melahirkan pelawak-pelawak wanita terkenal masakini seperti Raja Azura, Sharifah Shahirah, Enot, Azza Elite dan Amyza Aznan. Pun begitu, pelakon lelaki siri ini seperti Rusdi Ramli dan Haryanto Hassan kemudian lebih dikenali sebagai pelakon filem dan drama manakala Ijoy Azhari, Hairul Rickyno dan Zaidi Rock masih bergiat dalam drama-drama komedi. Menerusi siri ini juga populariti pelawak veteran Norlia Ghani kembali diingati hingga meraih gelaran Artis Komedi Wanita Popular 2002.

Senarai Pelakon
---------------

* Raja Azura sebagai Elaina Johari / Puteh (Musim 1 - Musim 5)
* Ijoy Azhari sebagai Azlan (Musim 1 - Musim 5)
* Sharifah Shahirah sebagai Shima (Musim 1 - Musim 5)
* Amyza Aznan sebagai Izatti (Musim 1 - Musim 5)
* Rusdi Ramli sebagai Aidil (Musim 1 - Musim 4)
* Azza Elite sebagai Wani (Musim 1 - Musim 5)
* Enot sebagai Jojo (Musim 1 - Musim 5)
* Zaidi Rock sebagai Sham (Musim 1 - 5)
* Hairul Rickyno sebagai Kassim (Musim 1 - 5)
* Haeriyanto Hassan sebagai Zarul (Musim 1 - 5)
* Kusyairi sebagai Syairi (Musim 3 -5)
* Sherie Merlis sebagai Sherry (Musm 1-3)
* Melissa Saila sebagai Nur (Musim 1)
* Norlia Ghani sebagai Mak Puteh (Musim 1 - 5)
* Syanie Hisham sebagai Sherry (Musim 3 - 5)
* Erna Elliyana sebagai Badariah (Musim 1 - 5)
* Shukery Hashim sebagai Ayah Aidil (Musim 1 -5)
* Hamidah Wahab sebagai Emak Shima (Musim 1 -5)
Etnik Mongolia telah mendiami kawasan yang dikenali sebagai Mongolia ini sejak zaman prasejarah lagi. Mereka hidup secara nomad.

Xiongnu telah membentuk sebuah konfederasi di Modu Shanyu pada 209 SM. Mereka telah mengalahkan Donghu yang menguasai Mongolia Timur. Xiongnu menjadi musuh utama selama tiga abad. Lantaran itu Tembok Besar China dibina bagi menentang kuasa Xiongnu. Marsyal Meng Tian dari Empayar Qin membawa 300,000 tentera di sepanjang Tembok Besar China. Sesetengah daripada Xiongnu berhijrah ke Barat membentuk etnik Hun. Etnik Rouran pula membentuk bangsa Mongol sebelum ditewaskan oleh bangsa Gorturk.

Sejarah awal
------------

Eurasia pada abad ke-7 dan ke-8 dikuasai oleh bangsa Gorturk. Mereka ini adalah moyang kepada kaum Uigur, Khitan dan Jurchen. Abad ke-10 dikuasai oleh bangsa Mongol, satu cabang daripada Xianbei.

Abad ke-12 pemimpin popular bernama Temujin menyatukan bangsa Mongol dengan suku Naiman dan Jurchen dan diberikan gelaran Genghis Khan, juga dikenali sebagai Chinggis Khan. Mulai 1206, Genghis meluaskan Empayar Mongol yang terkenal di seluruh dunia. Keluasan Empayar Mongol hingga ke bandar Kiev di Rusia. Selepas Gengis Khan mati, empayar itu terpecah kepada beberapa bahagian iaitu Mongolia dan China yang ditadbir oleh Dinasti Yuan. Pengasasnya ialah Kublai Khan yang berpusat di Beijing. Dinansti Yuan diganti pula oleh Dinansti Ming pada 1368. Tentera Ming mengejar tentera Mongol hingga ke Mongolia tetapi tidak menjajah Mongolia.

Semasa Empayar Mongol, Mongolia terbahagi kepada Oirad di barat dan Khalkha di timur. Altan Khan berjaya menyatukan Mongolia pada 1571. Beliau ditewaskan oleh Dinasti Ming dan Altan Khan akhirnya cenderung kepada agama Buddha Tibet.

Abad ke-17 Dinasti Manchu menakluk Mongolia mulai 1636 dan keseluruhannya pada 1691. Seterusnya Mongolia ditadbir oleh Dinasti Qing untuk berabad-abad.

Apabila Dinati Qing runtuh, Mongolia isytihar negara itu merdeka pada 1911. Tentera China dibawah pimpinan Xu Shuzheng menyerang ibu kota Mongolia pada 1919. Ungern Cossack kemudian berjaya menewaskan tentera China untuk seketika. Kemudian tentera komunis dari China berjaya menguasai Mongolia.

Tahun 1924, selepas kematian pemimpin agama Bogda Khan, Orang Mongol telah memerintah sendiri negara mereka dengan restu negara Rusia.

| * l
* b
* s
Sejarah Asia  |
| --- |
| Negara berdaulat | 
* Afghanistan
* Arab Saudi
* Armenia
* Azerbaijan
* Bahrain
* Bangladesh
* Bhutan
* Brunei
* China
* Cyprus
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Kemboja
* Korea Utara
* Korea Selatan
* Kuwait
* Kyrgyzstan
* Laos
* Lubnan
* Malaysia
* Maldives
* Mesir
* Mongolia
* Myanmar
* Nepal
* Oman
* Pakistan
* Qatar
* Rusia
* Singapura
* Sri Lanka
* Syria
* Tajikistan
* Thailand
* Timor Leste
* Turki
* Turkmenistan
* Uzbekistan
* Vietnam
* Yaman

 |
| Senarai negara-negaradengan pengiktirafanterhad | 
* Abkhazia
* Nagorno-Karabakh
* Republik Turki Cyprus Utara
* Ossetia Selatan
* Palestin
* Taiwan

 |
| Wilayah tanggungan danwilayah lain-lain | 
* Wilayah Lautan Hindi British
* Pulau Krismas
* Kepulaun Cocos (Keeling)
* Hong Kong
* Macau

 |
Syiling Mithridates VI dari Pontus. Muzium British.
**Mithridates VI** (Yunani: Μιθριδάτηςcode: el is deprecated ), dari Parsi Kuno *Mithradatha*, "hadiah Mithra"; lahir pada 134 SM, meninggal dunia pada 63 SM, juga mendapat jolokan sebagai **Mithradates yang Agung** (**Megas**) dan **Eupator Dionysius**, adalah seorang Raja Pontus di Anatolia Utara (di Turki kini) dari tahun 119 SM hingga 63 SM. Mithradates pernah menuntut dan mengakui sebagai seorang dari keturunan Iskandar Agung dan Raja Darius I dari Parsi. Mithradates diingati sebagai salah satu musuh paling berjaya Rom yang terlibat dalam pertempuran dengan tiga jeneral paling penting Republik Rom akhir iaitu: Sulla, Lucullus dan Pompey Agung.

Pautan luar
-----------

* Second and Third Mithridatic War
* Livius.org: Mithridates VI Eupator



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Datuk Yeop Adlan Che Rose** merupakan bekas diplomat Malaysia ke luar negara seperti ke Mexico, Brazil, Argentina dan beberapa negara di Afrika. Beliau pernah menyertai Parti Islam Se-Malaysia (PAS)dan pada 2017, beliau telah menyertai Parti Tindakan Demokratik (DAP).

Pendidikan
----------

Yoep Adlan belajar di Maktab Melayu Kuala Kangsar di Kuala Kangsar,Perak. Kemudian belajar di Universiti Oxford United Kingdom.

Kerjaya diplomat
----------------

Beliau menyertai Kementerian Luar Negeri pada 1967. Pada 1988 dan 1992 menjadi duta ke Sepanyol dan Mexico. Pada 1982 menjadi Timbalan Pesuruhjaya Tinggi Malaysia di Singapura.

Beliau menjadi Setiausaha Pengarah CHOGM (Mesyuarat Ketua-ketua Kerajaan Komanwel) Kuala Lumpur (1988), Datuk Pengelola Bijaya DiRaja Istana Negara (1989), Setiausaha II (Politik)Perwakilan Tetap Malaysia ke PBB New York dan Ketua Penolong Setiausaha (Politik) Kementerian Luar Negeri.

Tewas pilihan raya
------------------

Dalam Pilihan Raya Umum Malaysia 2004 beliau mewakili PAS tewas bertanding di parlimen Hulu Langat,Selangor di tangan calon Barisan Nasional / UMNO Datuk Markiman Kobiran. Parlimen Hulu Langat terbahagi kepada 3 DUN iaitu Dusun Tua, Semenyih dan Kajang dengan 79,999 pengundi berdaftar.

Dipinjamkan kepada PKR
----------------------

Yeop Adlan dipilih menjadi Pengerusi Jawatankuasa Disiplin pada rombakan Majlis Pimpinan Tertinggi (MPT) PKR April 2009.Beliau meletakkan jawatannya sebagai Pengerusi Jawatankuasa Disiplin Parti Keadilan Rakyat (PKR) sejak Julai 2009. Sebenarnya beliau ahli PAS tapi dipinjamkan kepada PKR untuk membantu parti itu.

Keluarga
--------

Isterinya Datin Almi Hidayah bt Mohd Rozalli (adik pelakon veteran Rahim Razali). Mereka mendapat 3 anak iaitu Marina, 39 Mariani, 35 dan Bakti Adlan, 24. Bakti Adlan kembali ke rahmatullah di Ashmore, Queensland, Australia pada hari Sabtu 20 Januari 2007. Anak bungsunya itu meminati sukan Golf dan sedang mengambil Ijazah kedua Bachelor of Commerce dan Certificate Professional Golf Association of Australia serta Diploma PGA/IGI (Professional Golf Association/International Golf Institute) di Griffith University, Gold Coast, Queensland.

Anak Yoep Adlan meninggal dunia di Australia dan selamat dikebumikan di Tanah Perkuburan Islam, Seksyen 21 Shah Alam pada 31 Jan 2007. Jenazahya telah diterbangkan dari Brisbane, Australia ke Lapangan Terbang MAS Kargo, Sepang.

Rujukan
-------

1. ↑  "AMBASSADOR YEOP ADLAN". Diarkibkan daripada yang asal pada 2012-11-30. Dicapai pada 2012-11-30.
2. ↑  Ariffuddin Ishak (3 Februari 2010). "Yeop Adlan Bukan Pengerusi Jawatankuasa Disiplin PKR Sejak Julai 2009". *mStar*. Dicapai pada 16 April 2021.
3. ↑  YISWAREE PALANSAMY (10 November 2017). "After stint in PAS and PKR, former diplomat joins DAP". *Malay Mail*. Dicapai pada 16 April 2021.
4. ↑  Hulu Langat to choose between a lawyer and a former diplomat
5. ↑  Yeop Adlan Bukan Pengerusi Jawatankuasa Disiplin PKR Sejak Julai 2009
6. ↑  Jenazah anak Dato' Yeop Adlan selamat disemadikan
Lokasi Indonesia
Indonesia adalah negara berdaulat dan negara benua yang terletak di Asia Tenggara dengan beberapa wilayah di Oceania. Ekonomi Indonesia adalah negara ke-16 terbesar oleh KDNK nominal dan terbesar ke-8 oleh KDNK di PPP, yang terbesar di Asia Tenggara, dan dianggap pasaran baru muncul dan negara perindustrian. Indonesia telah menjadi anggota Pertubuhan Bangsa-Bangsa Bersatu sejak tahun 1950. Indonesia adalah penganjur Persidangan Bandung dan merupakan pengasas Pergerakan Negara-negara Berkecuali; dan juga ahli pengasas Persatuan Negara-negara Asia Tenggara, Kerjasama Ekonomi Asia-Pasifik, Sidang Kemuncak Asia Timur dan Pertubuhan Kerjasama Islam. Indonesia ialah ahli ekonomi utama G20, OPEC, dan Pertubuhan Perdagangan Dunia.

Firma terbesar
--------------

Senarai ini menunjukkan syarikat di dalam Fortune Global 500, yang berpangkat firma dengan jumlah hasil yang dilaporkan sebelum 31 Mac, 2017. Hanya lima firma teratas (jika ada) dimasukkan sebagai sampel.

| Kedudukan | Imej | Nama | Hasil 2016 (USD $M) | Majikan | Catatan |
| --- | --- | --- | --- | --- | --- |
| 289 |  | Pertamina | $36,487 | 27,227 | Syarikat milik kerajaan dan gas asli yang berpusat di Jakarta. Firma baru-baru ini memasuki senarai di # 122, tetapi penurunan pendapatan yang berterusan telah memindahkan mereka ke lebih dari 100 jawatan dalam senarai. |
|

Lihat juga
----------

* Ekonomi Indonesia

Rujukan
-------

1. ↑  University of Chicago, *Bandung Conference*
2. ↑  DeCarlo, Scott (20 July 2017). "The Fortune 2017 Global 500". *Fortune*.
Berikut merupakan senarai watak utama siri animasi Di-Gata Defenders.

Enam watak utama
----------------

* **Seth** (suara latar:Noah Cappe)

Seth adalah ketua Defenders. Seorang yang mahir, yakin, kreatif dan tegas, tetapi mudah hilang sabar dan keras kepala. Dia suka makan dan mudah loya kerana perutnya yang lemah. Dia mengawal Batu Nova milik ayahnya. Sebagai ketua, dia harus berwaspada terhadap orang di sekeliling, terutamanya Kali.

Secara diam-diam, dia suka dengan Melosa. Dia terkejut apabila mendapat tahu yang Atagor-an ingin melamar Melosa. Dalam 3 episod, dia bertemu dengan Finn, Sygney dan Geo. Akhir episod, mereka ditinggalkan begitu sahaja tanpa sebarang berita.

Seth banyak menerima perubahan fizikal. Misalnya, serangan Omniaxor sebabkan dia bersatu dengan Kragus, yang menawarkan kuasa luar biasa dan perisai untuk melindungi dirinya. Kelemahannya, dia cepat marah. Lengan kanan, bahu dan muka menjadi batu akibat penyatuan itu. Akhirnya,dia dipisahkan daripada Kragus oleh pemilik Megalith (seorang wanita).

Omniaxor bersatu dengan Kragus membentuk OmniKragg. Seth kemudiannya sakit di tangan kanan sebab batu Lady K'tahsh berada di dalam. Brackus terpaksa mengorbankan lengan Seth menggunakan Kebinasaaan Infinis untuk memisahkan batu itu. Oleh itu, Erik memasang lengan robotik pada Seth. Infinimatter telah mengubah pemikirannya dan hampir memusnahkan bandar Arboth, tetapi dapat diselamatkan dengan memberi tenaga untuk mendapatkan lengannya dan bandar itu kembali normal.

Untuk menebus kesalahannya, Di-Gata Defenders dihentikan buat sementara waktu. Namun,atas sokongan Aaron, Rion dan rakan-rakan lain, Defenders diteruskan dan dia sedar yang keputusannya itu salah. Dia menjadi ketua buat kali ke-2.

Seth menerima lengan mekanikal yang berfungsi sebagai meriam dan peluru berpandu serta sarung tangan yang lebar di bahagian lengan untuk melawan musuh. Teras kuasa Dojo mereka selamat dari dimusnahkan oleh Kali. Seth dapat kembali kuasanya untuk bersatu dengan Omniaxor agar kuasa fizikal dapat ditingkatkan.

Dia mahir kendalikan Dako dan Nega. Ia melibatkan serangan kuasa gelap. Kragus adalah gergasi berasaskan batu, menyerap batu ke badan sendiri dan meniru ciri-ciri itu. Penjaga asalnya ialah OmniKragg (Kragus + Omniaxor). Dia diberi sesuatu milik Aaron yang berfungsi seperti kunci dan buku sejarah. Sekali lagi, dia bersatu dengan penjaganya.

* **Kara** (suara latar oleh Stephanie Beard)

Kara seorang Defenders yang termuda, paling berkuasa tetapi kurang mahir seperti yang lain serta tabah dan bersahaja. Abangnya, Erik selalu ambil berat terhadap dirinya.Dia tahu jaga diri sebenarnya.

Dia memakai but sibernetik yang dibuat oleh Erik kerana dia sukar berjalan secara normal. Dengan but itu, dia dapat melompat lebih tinggi dan menyeimbangkan diri dengan baik. Tetapi ia tidak boleh dekat dengan alat elektronik. Di bawah butnya, dia memakai stoking yang menyerupai jika-tabi.

Tubuh Kara sesuai untuk salurkan kuasa tenaga Sigil dan serap kuasa yang banyak.Ini dikaji oleh King Magnun...

* **Melosa (Mel)**

Akan datang

* **Erik**

Akan datang

* **Rion**

Akan datang

* **Adam**

Akan datang
**Yerba mate** ialah sejenis pokok genus Ilex spesies ***Ilex paraguariensis*** A. St.-Hil. ia dikaji buat pertamakali oleh Auguste François César Prouvençal de Saint-Hilaire.

Yerba mate digunakan untuk membuat minuman seduhan bernama mate yang terkenal di Amerika Selatan terutamanya di Paraguay, serta di Argentina, Uruguay, Brasil selatan dan tengah-barat, wilayah Chaco di Bolivia dan Chili selatan.

Taksonomi
---------

Pokok ini tumbuh renek dan boleh membesar sehingga 15 meter (49 ka) tinggi. Daunnya malar hijau, 7–110 milimeter (0.3–4.3 in) panjang dan 30–55 milimeter (1.2–2.2 in) lebar dengan hujung bergerigi; ia mengandungi kafein (dikenali di beberapa bahagian dunia sebagai mateine) dan alkaloid xantina berkaitan.

Bunga yang dihasilkan tumbuhan ini berwarna putih kehijauan dengan empat kelopak setiap kuntum. Buah yang dihasilkan jenis drup warna merah berukuran diameter 4–6 milimeter (0.16–0.24 in).

Komposisi kimia
---------------

Tumbuhan ini mengandungi tiga jenis xantina: kafeina, teobromina dan teofilina. Kandungan kafein berbeza-beza antara 0.7% dan 1.7% daripada berat kering  (berbanding dengan 0.4-9.3% untuk daun teh, 2.5-7.6% dalam guarana, dan 3.2% untuk kopi kisar);  kandungan teobromina berbeza dari 0.3% hingga 0.9%; teofilina wujud dalam kuantiti yang sangat kecil atau tiada langsung.

Rujukan
-------

1. ↑  "ITIS Report". itis.gov. Dicapai pada 26 February 2015.
2. ↑  "Index of Botanists". harvard.edu. Dicapai pada 4 March 2015.
3. ↑  Dellacassa, Cesio et al. Departamento de Farmacognosia, Facultad de Química, Universidad de la República, Uruguay, Noviembre: 2007, pages 1–15
4. ↑  "Activities of a Specific Chemical Query". Ars-grin.gov. Dicapai pada 5 June 2011.
**Mata Pena Mata Hati Raja Ali Haji** adalah filem Indonesia yang dirilis pada 2 Mei 2009 arahan Gunawan Paggaru dan lakonan Alex Komang, Henidar Amroe, Cok Simbara, Al azhar, Andi Anhar Chalid, dan Teja Alhabd.

Filem ini mengangkat perjalanan kesusastraan Melayu, menampilkan tiga sekuel: masa Raja Haji Fisabilillah (datuk kepada Raja Ali Haji), masa Engku Putri Raja Hamidah, dan masa Raja Ali Haji. Filem ini pun dimaksudkan untuk mengingatkan masyarakat Indonesia bahwa Raja Ali Haji adalah tokoh penting dalam perjalanan kesusastraan Melayu dengan karyanya yang termasyhur "Gurindam 12″. Melalui filem ini, diharapkan generasi muda tidak melupakan khazanah kebudayaan negerinya yang sudah dikenal sejak zaman dahulu.

Sinopsis
--------

Setelah melakukan perjalanan ke Daik, Lingga, Batam dan pulau-pulau kecil lainnya di wilayah Kepulauan Riau, Devina,seorang penulis, menganggap Pulau Penyengat adalah tempat yang paling berkesan. Ia menemukan banyak menemukan informasi tentang sejarah Melayu, antara lain kisah perang di Teluk Ketapang, yakni perang melibatkan puak Melayu yang bersekutu dengan puak Bugis melawan Penjajah Belanda dan mengakibatkan tewasnya Raja Haji Fisabilillah.

Sementara itu, sosok Engku Putri Raja Hamidah, anak Raja Haji Fisabilillah, adalah pemegang regalia/pusaka simbol kebesaran Melayu. Dia tidak bisa menerima perlakuan semena-mena dari penjajah setelah melihat banyak rakyatnya menjadi korban kesewenangan. Punca kekesalannya iaalah ketika Belanda merebut paksa regalia/pusaka kerajaan itu.

Sikap penjajah yang sangat arogan merampas kemerdekaan rakyat Melayu itu sangat membekas di hati masyarakat tanah semenanjung yang dahulu terkenal damai dan sejahtera. Perlawanan terhadap penjajah dilanjutkan oleh cucu Raja Haji Fisabilillah yakni Raja Ali Haji yang dilakukan dengan jalan damai yakni dengan kalam/tulisan. Banyak karyanya yang telah dihasilkan berupa tulisan tentang agama, sosial, politik, dan sastera. "Gurindam 12" adalah salah satu karyanya yang mengulas kaidah bahasa Melayu yang kelak menjadi cikal bakal bahasa Indonesia.

Melalui buku Tuhfat al-Nafis karya Raja Ali Haji, Devina menemukan banyak misteri masa lalu yang menyelimuti Pulau Penyengat, pulau yang dahulu menjadi mahar perkahwinan Sultan Mahmudsyah untuk Engku Putri Raja Hamidah.

Pelakon
-------

* Alex Komang sebagai Raja Ali Haji
	+ Reiner Manopo sebagai Raja Ali Haji Remaja
* Henidar Amroe sebagai Engku Putri Raja Hamidah
* Cok Simbara sebagai Sultan Mahmudsyah
* Shinta Aryanti sebagai Devina
* Al azhar sebagai Raja Ahmad
* Teja Alhabd sebagai Raja Ja'far
* Andi Anhar Chalid sebagai Raja Haji Fisabilillah
* Raja Malik Hafrizal sebagai Raja Ali

Lihat pula
----------

* Ali Haji bin Raja Haji Ahmad

Rujukan
-------

1. 1 2 3  Mata Pena Mata Hati Raja Ali Haji diakses pada 5 Desember 2009

Pautan luar
-----------

* Ulasan di Cineplex Diarkibkan 2009-05-28 di Wayback Machine
* Ulasan di Film Indonesia

Templat:Film-indo-stub
***Zamioculcas*** adalah genus tumbuhan berbunga dari keluarga Araceae, yang mengandungi satu spesies tunggal iaitu ***Zamioculcas zamiifolia***. Ia adalah sejenis tumbuhan renek tropika tempatan di timur Afrika dari selatan Kenya sampai ke timur laut Afrika Selatan. Pokok ini turut digelar **pokok wang** (*money plant*), **pokok ZZ**, **pokok duit** atau **duit-duit**, **pokok "ong"**, dan **pokok dolar**. Pokok ini sering dijadikan tanaman hiasan, terutamanya lantaran rupa yang menarik dan mudah dijaga.

Pokok wang adalah jenis beracun. Beberapa sumber mendakwa pokok ini berupaya mengakibatkan kanser tetapi tiada pengesahan saintifik ditemukan.

Penerangan
----------

Jambak bunga pokok wang.
Pokok wang tumbuh meliar di hutan malar hijau kering atau lembap, hutan jarang, dataran rumput dan belukar dataran semak. Pokok ini mempunyai umbi berdiameter sekitar 3-4 cm panjang, kuat dan berkayu. Tangkai daun (*petiole*) hijau dengan tompok melintang, dan 15-35 cm panjang. Helai daun (*blade*) adalah 20-40 cm panjang dengan daun kecil terletak hampir bertentangan, berjarak, berbentuk bujur lonjong kadang-kadang bujur panah, dan berwarna hijau tua berkilat.

Tangkai induk (*peduncle*) 3-20 cm panjang dan terletak hampir menegak. Seludang (*spathe*) adalah 5-8 cm panjang dan bertekstur kasar, berwarna hijau hingga putih, atau kuning. Tongkol (*spadix*) adalah 5-7 cm panjang, berbentuk langsing di dasar, dengan stigma kekuningan. Berinya putih, dilitupi kelopak dan lebih dari 1.2 cm lebar dengan satu atau dua benih. Benih berwarna perang, leper dan mempunyai panjang sekitar 0.8 cm.

Varieti
-------

* *Zamioculcas zamiifolia* Zenzi
* *Zamioculcas zamiifolia* Raven
* *Zamioculcas zamiifolia* Super Nova

Lihat juga
----------

* Keladi
* Keladi hiasan
* Tanaman hiasan
* Kalsium oksalat

Rujukan
-------

1. ↑  Pencinta ALAM & PENCIPTANYA (3 Mei 2010). "Pokok 'Ong'... Bawa Rezeki atau Sumber Rezeki..." *Inspirasi Alam (Blogspot)*. Dicapai pada 11 Disember 2021.
2. ↑  "*Zamioculcas* Schott". *World Flora Online*. The World Flora Online Consortium. Dicapai pada 12 Disember 2021.
3. ↑  Editor (20 Disember 2015). "Tiada Bukti Pokok 'Duit-Duit' Penyebab Kanser". *Majalah Sains*. Dicapai pada 11 Disember 2021. ... setakat ini belum ada kajian dan bukti saintifik menunjukkan bahawa pokok duit-duit berkenaan adalah penyebab penyakit leukemia.CS1 maint: extra text: authors list (link)
4. ↑  "*Zamioculcas zamiifolia* (Lodd.) Engl". *World Flora Online*. The World Flora Online Consortium. Dicapai pada 12 Disember 2021.
**Zugspitze** ialah puncak tertinggi di Jerman. Ia terletak di sempadan negara ini dengan Austria di pekan Grainau dalam daerah Garmisch-Patenkirchen dalam negeri Bavaria. Di bahagian sebelah Austria pula ialah pekan Ehrwald dalam daerah Reutte dalam negeri Tirol. Terdapat kereta api tarik yang membawa pelancong-pelancong dari resort pelancongan di Garmisch-Patenkirchen ke puncak ini. Selain itu, telah dibina dua laluan kereta kabel, iaitu satu dibina di bahagian Jerman di sebuah tempat bernama Eibsee, manakala satu lagi di bahagian Austria yang diberi nama *Tiroler Zugspitzbahn*. Puncak ini sering dikunjungi oleh ramai pelancong.

Bagi mereka yang mahu mendaki ke puncak, beberapa laluan (termasuk untuk ski) boleh diikuti. Pendakian dari kaki gunung ke puncak mengambil masa selama satu atau dua hari. Makanan dan bilik penginapan disediakan sepanjang beberapa laluan. Di musim sejuk, puncak ini menjadi tumpuan untuk kegiatan ski dan luncur salji. Di atas gunung ini turut dibina *Zugspitzplatt*, resort ski tertinggi di Jerman yang mempunyai salji sepanjang musim sejuk. Sebelum Perjanjian Schengen berkuatkuasa, terdapat pos pemeriksaan sempadan di atas puncak ini, yang mengawal aktiviti keluar masuk di antara Jerman dan Austria. Pos itu kini tidak lagi digunakan.

  


|  |  |
| --- | --- |
| Ikon tunas | Rencana berkaitan Jerman ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Manoj Punjabi** (lahir di Jakarta, 7 Disember 1972; umur 50 tahun) adalah seorang penerbit filem, sinetron sekaligus pendiri Rumah Terbitan terbesar di Indonesia, MD Entertainment. Manoj mencintai filem sejak kecil dan taksub untuk menjadi pembuat filem suatu hari. Kegigihan dan kerja kerasnya meraih cita-cita tersebut pun membuahkan hasil yang luar biasa. Usaha Manoj kini terus berkembang pesat, berkat hasrat dan semangatnya yang tinggi dalam berkarya.

Kerjaya
-------

Sejak MD Entertainment didirikan pada tahun 2003, Manoj sudah bertekad untuk mengerahkan segalanya, memberikan yang terbaik untuk industri pertelevisyenan di Indonesia. Sejak awal Ia sudah menyusun konsep usaha dengan mantap untuk tujuan yang sangat jelas iaitu menjadi nombor satu dan yang terbaik di negeri ini. Terbukti hasil karyanya selalu menjadi pionir di industri pertelevisyenan Indonesia, seperti sinetron Cinta Fitri yang merupakan lambang keberhasilan dalam peta pertelevisyenan Indonesia. Pelbagai penghargaan bergengsi seperti Panasonic Awards, SCTV Awards, Indonesian Movie Awards, Yahoo OMG Awards, semua berhasil diraih MD di bawah kepemimpinan Manoj, hanya dalam kurun waktu 10 tahun.

Untuk mengembangkan industri perfileman Indonesia, Manoj mula mengembangkan sayap usahanya ke dunia perfileman. Melalui anak syarikat MD Corp, MD Pictures, Manoj melahirkan filem-filem berkualiti, seperti Ayat-Ayat Cinta (2008), dan Habibie & Ainun (2012) yang berhasil meraih jumlah penonton tertinggi di Indonesia hingga saat ini.

Keluarga
--------

Anak dari Dhamoo Punjabi, Manoj perkahwinan Shania Punjabi pada Februari 2000. Ia mempunyai 3 orang anak iaitu:

* Sairaa Punjabi (2000)
* Nayla Punjabi (2004)
* Rehaan Punjabi (2007)

Manoj sendiri merupakan penerbit filem dan sinetron dari rumah terbitan MD Entertainment dan MD Pictures.

Pautan luar
-----------

Manoj Punjabi di Instagram

* Kapan Lagi
* Profile Manoj Punjabi Diarkibkan 2013-12-12 di Wayback Machine